|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

23.01.2025 г.

**А1 приема предварителни поръчки за новата серия Samsung Galaxy S25**

* *Поръчай Samsung Galaxy S25 предварително от А1 до* ***6 февруари*** *и* ***вземи модела с по-голяма памет на цената на този с по-малка****.*
* *Избирай между флагманите* ***Samsung Galaxy S25, Samsung Galaxy S25+******или Samsung Galaxy S25 Ultra и спести до 500 лв.***
* *Вземи в брой или на лизинг с план Unlimited Ultra.*

Най-новите флагмани от Galaxy S серията на Samsung вече са [налични за предварителни поръчки от А1](https://www.a1.bg/galaxy-2025). До 6 февруари клиентите могат да избират между Samsung Galaxy S25, Samsung Galaxy S25+ или Samsung Galaxy S25 Ultra и да спестят до 500 лева, като се възползват от специалната оферта на телекома – да вземат модела с по-голяма памет на цената на този с по-малката.

**С какво се отличават новите Galaxy S25?**

Моделите идват с усъвършенстван процесор, подобрена функция за нощна фотография и по-добър графичен софтуер. Snapdragon 8 Elite, специално проектиран за Galaxy, осигурява рейтрейсинг в реално време и Vulkan оптимизация за още по-вълнуващо и плавно гейминг изживяване. Благодарение на способността на софтуера да анализира и да се адаптира спрямо осветеността на средата, както и да разпознава обекти, потребителите могат да заснемат реалистични портрети с минимално усилие.

Освен това с интеграцията на Google Gemini, новите модели на Samsung са по-умни и по-персонализирани от всякога. Генерирането на идеи или подготовка за важно интервю става лесно и бързо по време на разговор с Gemini Live. Потребителите имат възможност да задават въпроси и да получават отговори в реално време, както и да намират заведения, спирки и локации без усилие. А с Now Brief ще получават персонализирани резюмета всеки ден – за времето, трафика по пътя за работа или напомняне за важно събитие, а дори и изтичаща абонамента услуга.

Мощният процесор Snapdragon 8 Elite работи в пълен синхрон с усъвършенствания графичен софтуер ProVisual Engine за още по-добро мобилно изживяване. С цялостната система за заснемане и обработка на снимки, феновете на Samsung могат да създават кадри като от професионално студио. Нежеланият фонов шум от видеоклиповете може лесно да се премахне с умната функция Audio Eraser, която разпознава звукове като музика, вятър, глас и други. А с подобрената функционалност Nightography любителите на мобилната фотография могат да заснемат видеа с висока HDR резолюция дори през нощта.

Сред предимствата е и специалният софтуер, който комбинира и обработва личните данни на притежателя на устройството и му изпраща персонализирани съвети. Софтуерът криптира тези данни и ги записва в Know Vault, което ги прави напълно недостъпни за външни лица. Така смартфоните от новата серия предоставят още по-добра и сигурна защита.

**Кой модел да избера?**

Спрямо личните предпочитания клиентите могат да се ориентират към по-компактен смартфон или такъв с по-голям екран. Премиум моделът Galaxy S25 Ultra разполага с 6,9 инча с QHD+ Dynamic AMOLED 2x дисплей и 5 000 mAh батерия. Той е снабден и с най-мощната система от камери (200 MP + 50 MP + 50 MP основна камера с ToF и 12 MP предна камера) включваща нова, ултраширокоъгълна 50-мегапикселова камера. Устройството се предлага в различни вариации на паметта – 1 TB, 512 GB и 256 GB вградена памет.

Samsung Galaxy S25+ и S25 разполагат със същия мощен процесор и подобрени функционалности, но и по-компактни размери – 6,7 инча QHD+ дисплей за S25+ и 6,2-инчов FHD+ за базовия S25. Системата от камери и при двата модела се състои от 50 MP + 10 MP + 12 MP основна и 12 MP предна камера. S25 се предлага във вариант със 128 GB, 256 GB и 512 GB памет, а S25+ – с 256 GB и 512 GB.

В периода на кампанията [устройствата могат да бъдат поръчани предварително от А1](https://www.a1.bg/galaxy-2025) при специални условия. Всеки потребител може да спести до 500 лв., като вземе модела с по-голяма памет на цената на по-малката. Така например Samsung Galaxy S25 512 GB се предлага за 51,50 лева на лизинг за 36 месеца с план Unlimited Ultra вместо 55,50 лева, а Samsung Galaxy S25 Ultra 1TB – за 85,98 лева на лизинг за 36 месеца вместо за 103,50 лева. Поръчките стават лесно през сайта на телекома на a1.bg.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*